Ka Hoʻomana Iesū ʻOiaʻiʻo

No ka ʻEkalesia Iesū ʻOiaʻiʻo, he ʻekalesia kūʻokoʻa nō ia i hoʻokumu ʻia i ka makahiki 1917, ma Beijing, China. ʻO ke Kahuna Pule Yung-Ji Lin ka luna hoʻomalu i koho 'ia a e kū nei ma luna o ke TJC International Assembly. He 1.6 miliona hoahānau o ua ʻekelasia nei ma ʻeono mau ʻāina puni ʻole. He kawowo Pākē ia ʻekelesia na ka māhele Pentecostal mai o ka hoʻomana Kalikiano, he māhele i puka mai i nā makahiki mua o ke kenekulia iwakālua. He hahai pū aku nō hōʻi ua ʻekelasia nei i nā aʻo hoʻomana a ke Oneness Pentecostal. ʻO ka ʻEkalesia Iesū ʻOia'iʻo nō kekahi kaiūwaʻlakiāma o nā Hale Pule Home Pākē ʻōiwi ʻekolu i kū ma mua o ka lilo ʻana o ka mana aupuni ma lalo o ka ʻaoʻao paimana aupuni i ka makahiki 1949. Ua kūkulu ʻia ka hale pule Iesū ʻOia'iʻo maka mua o Hawaiʻi nei i ka makahiki 1930 ma Honolulu, Hawaiʻi. Eia ma lalo iho nei nā manaʻo nui o ia hoʻomana: Ka 'Uhane Hemolele «ʻO ka paulele i ka ʻUhane Hemolele ka mea e paʻa ai ko kākou hoʻoilina ma Ke Aupuni o ka Lani. Ke manaʻo ʻiʻo nei ka ʻekalesia, ʻo ka ʻōlelo ʻana aku ma nā alelo like ʻole he nui, me ke kuluma mua ʻole i ia mau alelo, ka hōʻike no ua paulele lā.» Ka Papekema “ ʻO ka papekema wai ke kakelema no ka hoʻokala ʻana i ko kākou mau hewa, i ola hou mai ai kākou. Ke manaʻoʻiʻo nei nō ka ʻekalesia, he pono e hana ʻia ka papekema ma loko o ka wai ola kūlohelohe, e like me ko ka muliwai, ko ke kai, a me ko ka pūnāwai. ʻO ka papekike, i papekema mua ʻē ʻia ma loko o ka wai a ma lalo hoʻi o ka ʻUhane Hemolele, ʻo ia ka mea nāna e mālama ka papekema ma ka inoa o ka Haku Iesū Kristō. A ʻo ka mea e papekema ʻia ana, he pono e hoʻoluʻu pau loa ʻia ʻo ia i ka wai me ke kimo poʻo a me ka huli ʻia o kona maka i lalo.” Ka Hōloi Wāwae "Me ke kakelema hōloi wāwae, hiki ai iā kākou ke nonoho pū me ka Haku Iesū. I mea hoʻi ia e hoʻomanaʻo mau loa ai iā kākou he mea pono ke hoʻoikaika a loaʻa iā kākou ke aloha, ka hemolele, ke akahai, ke kalana a me ka naʻau ake lawelawe. ʻO ka poʻe pākahi a pau i papekema ʻia ma ka wai, he pono e hōloi ʻia ko lākou mau wāwae ma ka inoa o Iesū Kristo. Hiki ke hōloi ʻia nā wāwae o ʻelua a ʻoi paha kānaka i ka manawa hoʻokahi ke manaʻo ʻia he pono.” Ka ʻAhaʻaina a Ka Haku "ʻO ka ʻAhaʻaina a Ka Haku ke kakelema no kākou e hoʻomanaʻo ai i ka hala ʻana o ka Haku Iesū Kristo. I mea ia e hiki ai iā kākou ke komo pū ma loko o ka ʻai a inu ʻana i ka ʻiʻo a me ke koko o ka Haku o kākou, a i mea nō hoʻi ia e hiki ai iā kākou ke komo pū ma ka ʻahaʻaina ʻana me ia, i loaʻa ai iā kākou ke ola mau a ala aʻe ma ka Lā Hope Loa. Ke hilinaʻi nei nō ka ʻekalesia, e like me ka mea hiki, he pono e mālama pinepine ʻia ua ʻahaʻaina nei. He hoʻokahi pelena hū ʻole a he hoʻokahi wai huaʻai waina wale iho nō ka mea kūpono ke hoʻohana ʻia." Ka Lā Sābati "ʻO ka lā Sābati, ka hiku hoʻi o nā lā o ka hepekoma (ka poʻaono), he Lā Hemolele nō ia, i hoʻopōmaikaʻi a hoʻolaʻa ʻia e ke Akua. He mālama ʻia ka lā Sābati ma lalo o ka lokomaikaʻi o ka Haku no ka hoʻomanaʻo ʻana i kā ke Akua hana a hoʻopakele ʻana mai, a me ka manaʻolana no ka hoʻomaha mau loa o ke ola e hiki mai ana. " Iesū Kristo "No Iesū Kristo, ka Inoa i lilo i kanaka, ua make ihola ʻo ia ma ke keʻa no ka hoʻopalekana ʻana mai i ka poʻe lawe hala, a i ke kolu o ka lā, ʻo kona ola hou maila nō ia, a piʻi aʻela i ka lani. ʻO ia wale nō ka palekana o kānaka, ka haku o ka lani a me ka honua, a ʻo ke Akua ʻOiaʻiʻo hoʻokahi.” Ka Paipala Hemolele "ʻO ka Paipala Hemolele me ka ʻōkomo ʻia o ke Kauoha Kahiko a me ke Kauoha Hou, ua hoʻoulu ʻia e ke Akua, a ʻo ia ka palapala ʻoiaʻiʻo hoʻokahi, nāna kākou e alakaʻi i ka nohona Kalikiano kūpono." Ke ola mau loa "He hāʻawai ʻia mai ka palekana me ka lokomaikaʻi o ke Akua ma o ka paulele. Pono nā mea paulele i ke Akua ke kauka'i i ka 'Uhane Hemolele i mea e uhaiāholo ai i ka hemolele, e mālama ai i ke Akua, a e aloha aku ai i kānaka." Ka ʻEkalesia Iesū ʻOiaʻiʻo "ʻO ka ʻEkalesia Iesū ʻOiaʻiʻo, i hoʻokumu ʻia e ko kākou Haku Iesū Kristo, ma o ka ʻUhane Hemolele i ka wā i ka “ua hope aʻe,” ʻo ia ka ʻekalesia ʻoiaʻiʻo i hoʻāla ʻia o ka wā ʻApokolo." Ka lā hope loa "E hekau mai ana ka lua o ka hiki ʻana mai a ka Haku ma ka Lā Hope Loa, iā ia e iho mai ai mai ka lani mai e hoʻokolokolo i ko ka honua a pau: ʻo ka poʻe hoʻopono ke ola a mau loa aku, a ʻo ka poʻe ʻino ke hoʻāhewa ʻia i nā kau a kau.”